SATHEMENQI DEKLARACIA E MANUSIKANE HAKAJENQIRI 

Anglivak 

Dikhindor so o prinzaripen e manusenqe somandrune demnimnasqoro thaj e 

barabar aj bixasaraver hakaja savorre zenenqere and-i manusikani famelia si i 

baza e mestimnasqi, e cace krisaqi aj e achomnasqi and-i lumia, 

Dikiiindor so o bango prinzaripen thaj o ustavipen e manusikane hakajenqo 

ligarde zi nesave zuklinnata, save dukhaven o ilo ta o vogi e nnanusikaninnnasqo, 

Dikhindor so o avipen jekhe lumiaqo, anda savi e manusa saj vakeren aj paean 

mestes so mangen thaj anda savi nanaj te ovel dar aj cororipen, si i maj opruni 

aspirrcia e manusesqiri, 

Dikhindor so si trebutno te ovel jekh kanon rakhimnasqe e hakaja nnanusikane, te 

na ovel o manus ligardo, sar maj palutni zor, and-o maripen mamuj- tirrnia thaj o 

ustavipen, 

Dikhindor so si trebutno te luludon amalikane relacie maskar-e nacie e lumiaqe, 

Dikhindor so e sela e Unisarde Themenqoro palem afirmisarde and-o Baro Lil so 

paean and-e manusikane bazutne hakaja, and-o demnipen aj molipen sarkole 

manusikane zenesqo aj and-o barabaripen maskar-e mursa aj zuvia thaj so 

akala sela caces mangen te spiden o soeirlo zamavipen aj te resen lacheder 

standrrda zivimnasqe and-jekh bareder mestipen. 

Dikhindor so e Thema-somdasne xale sovli te ristaren, and-o sombutipen e 

Unisarde Themencar, i sathemenqi aj cacutni pativ thaj i realizrcia e manusikane 

hakajenqi aj e bazutne mestimatenqi, 

Dikhindor so jekh khetano xacaripen akala hakajenqo aj mestimatenqo si zorales 

importrnto te realisavel akaja sovli, 

Akana, akalaGar 

o Generalo Kidipen 

del avri akaja sathemenqi deklaracia e manusikane hakajenqiri, sar jekh khetano 

standard savorre selenqe, nacienqe aj Themenqe, zi kaj te savorre zene aj 

organizacie e dostimnasqe, dikarindor goda9e akaja Deklaracia, keren buti, 



siklarimnaca thaj edukaciaca, te vazden i pativ karing akala aj mestimata thaj, 
themutne aj maskarthemutne progresivone akciencar, te ristaren lenqo 
sathemenqo aj caco prinzaripen aj realizrcia, vi maskar-e manusa e Themenqe- 
somdasnenqe, vi maskar-e manusa, save ziven and-e phuva tela lenqo vast. 

1 

Savorre manusa biandon meste thaj barabar k-o demnipen aj k-e hakaja. Si len 
godi aj somzanipen thaj si len te tr^den pen jekh karing o aver and-o vogi e 
phralimnasqoro. 



Sarkon saj te rndel pesqe ja averenqe savorre hakaja aj mestimata, save si 
mothovde anda akaja Deklaracia, biumblavdes kotar-i rasa, i rang e morthaqi, o 
sekso, i chib, i religia, i politikani ja aver opinia, i socialo ja aver origina, o 
barvalipen, o biandipen ja aver status. 

Avridoles nanaj te kerdol ulavipen p-i baza e politikane, krisikane ja 
maskarthemutne statusqiri e phuvaqesqiri ja e teritoruqesqiri, kaj perel o zeno, 
sar te ovel akava status : and-o umblavipen ja na, tel-o vast averesqo ja na, 
avtonomo ja na thaj limitisardo ja na k-o suvrenipen. 



Sarkas si les hakaj te zivel thaj te zivel sar mesto ta sarbar zeno. 

4 

Nikon nanaj te astardol ja dikardol and-o sklavipen ta robipen: o sklavipen thaj o 
kinipen ta bikinipen e robonenqo si rokhio tela savorre forme. 



Nikon nana] te dukhavdol torturaca ja punimatencar ta tradimatencar, save si 
zuklane, bimanusikane ja telaren les sar manus. 



Sarkas si les hakaj te prinzardol sakaj ta sakate sar jurikano zeno. 

7 

Savorre si barabar angl-o kanon thaj si len hakaj bi diskriminaciaqo te rakhlon 
barabar tar-o kanon. Savorren si len hakaj te rakhlon barabar mamuj savorri 
diskrilinacia, savi phagel akaja Deklaracia, thaj mamuj savorri akharipen asave 
diskriminaciaqe. 

8 

Sarkas si les hakaj te rode! efektivo mazutipen k-e kompetento krisa e 
Themesqe kana kerdol vareso, so phagel e bazutne hakaja, save si prinzarde 
lesqe and-i konstitucia ja and-o kanon. 



Nikon nanaj te astardol, dikardol phandlimnasQe je nasardol arbitrar. 

10 

Sarkas si les hakaj, and-o sasto barabaripen, te sundol publik thaj bixoxavnes 
tar-jekh kris biumblavdi aj birigutni, savi lei decizia vasa lesqe hakaja ta duta ja 
vasa varesave kriminrlo akuzacie mamuj lesGe. 

11 



1 . Sarkas, savo akuzisavel so kerdas nasulipen, si les hakaj te bucjol 
bidosalo, zikaj lesqi dos ni arakhlol prufisardi and-jekh publgko kris, anda 
savi si ov grantisardo pa savorre riga te saj rakhel pes. 

2. Nikon nasti te punisavel kerimatenqe ja bikerimatenqe, save, odovaxt 
kana ondile, na mangen sas punisarde. Vipalchande nikon nana] te 
punisavel maj but kobor sas i puni odovaxt kana I dos sas kerdini. 



12 



Nikasqe nasti te kerdon arbitrqro hamimata and-o zenutno zivipen lesqo, and-i 
familia lesqi, and-o kher lesqo ja and-i korespondencia lesqi; nasti te kuslon lesqi 
pativ aj lesqi reputqcia. Sarkas si les hakaj te ovel rakhio mannuj asave hannimata 
ja asave kusimata. 

13 

1 . Sarkas si les hakaj te phirel thaj besel nnestes and-o Them kaj zivel. 

2. Sarkas si les hakaj te zai tar savorre ThemesBar, vi pesqeres6ar, thaj te 
irinel pes palpalem and-o po Them. 



14 



1 . Sarkas si les hakaj te rodel thaj te arakhel and-e aver Thema rakhipen 
mamuj i persekucia. 

2. Akava hakaj nasti akhardol and-e sure kana o naslo caces kerda 
nasulipen, savo nanaj politikane karakteresqo ja savo si mamuj-e principe 
ta resa e Unisarde Themenqere. 



15 



1 . Sarkas si les hakaj te ovel les themutnipen. 

2. Nikasqe nasti te lei pes zoraca lesqo themutnipen ja lesqo hakaj te 
paruvel mestes po themutnipen. 



16 



1 . So pherde e bersa pekimnasqe, e murses ta e zuvia si len hakaj te 
prandinon thaj te temelisaren jekh familia. Si len barabar hakaja karing-o 
prandipen, and-o prandipen thaj kana phaglilo o prandipen. 

2. Aaj te phandlol prandipen numaj kaan o zamutro aj i bori, sol duj meste- aj 
pherde-godaca, mangen te len pen. 

3. I familia si i naturalo aj bazutni elementa e dostimnasqi thaj si la hakaj te 
rakhlol tar-o dostipen aj tar-o Them. 



17 



1 . Sarkas si les hakaj, vi zenutnes, vi som averencar, te ovel les theripen. 

2. Nikasqe nasti te lei pes zoraca ja arbitrar lesqo theripen. 



18 



Sarkas si les hakaj vas-o mesto godisaripen, somzanipen thaj religia aj pacapen; 
and-o manaipen akala hakajesqo, saj te paruvel mestes pi relegia ja pacapen 
thaj saj mestes, knrkorro ja som averencar, publikja privat, te trrdel pi religia ja 
po pacapen siklarimnaca, praktikaca, kultonencarthaj ritualone acarencar. 

19 

Sarkas si les hakaj vas-i mesti openia thaj mothovipen; and-o manaipen akala 
hakajesqo, saj bipuchio te dikarel pe openie thaj te rodel, te lei ta te buxlarel 
informacia ta idee prdal sarsave media, so mangel, bidikhle e Themnqe barra. 

20 

1 . Sarkas si les hakaj te kidinol averencar aj te kerel lencar asociqcie 
bicingardo. 

2. Nikon nasti te chivel pes zoraca and-jekh asocircia. 



21 



Sarkas si les hakaj te chivel vast and-o ravipen pesqe Temsqo, ja direkt, 

ja pal-e bichalde, save si alosarde mestes. 

Sarkas si les iiakaj te resel, barbarimnas9e, and-e publ|jko buta pe 

Themesqe. 

Odova so mangen e tJiemutne si i baza pe savi besel o avtorite e 

ravimnasqo thaj si te motiiovdo! prdal bixoxavde alosarimata, save kerdon 

periodik, barabar savorrenqe, garavdevasteca ja prdal jekh aver meste- 

alosarimnasqi procedura. 

Sarkas, sar somdasno e dostimnasqo, si les hakaj te istemal o socialo ristipen; 
saj te realisarel pe ekonomikane, socialo ta kulturalo hakaja, save si trebutne 
lesqe demnimnasqe thaj lesqe personalinasqe meste zamavimnasqe. Akaja 
realizacia kerdol nais e themutne ta maskarthemutne sombutimnasqe, dikhindor 
sar si i organizacia savorre Themesqi thaj kobor saj te del. 



23 



1 . Sarkas si les hakaj te kerel buti, te alosarel mestes pi buti, te 
oven les bibange aj basutne kondicie butaqe thaj te ovel 
rakhio mamuj-o bibutaripen. 

2. Savorren si len hakaj, bi nisave diskriminaciaqo, te len 
barabar pokinipen barabare butaqe. 

3. Sarkas, savo kerel buti, si les hakaj te ovel pokindo bibange 
aj basutne chandeca, so te ristarel pesqe aj familiaqe 
normi^lo zivipen and-o manusikano demnipen. O pokinipen 
lesqo saj te konnpletisavel, kana si tebutno, avere 
xaingen9ar kotar-o socialo rakhipen. 



4. Sarkas si les hakaj te temelisarel sindikata, ja te ovel 
somdasno anda Ia9e, te rakhel pe inter9se. 



24 



Sarkas si les hakaj te dingl5l aj te xodinel, viz lesqo ciro e butaqo si te ovel 
godaver limitisardo thaj si te lei periodik pokindo mesto vaxt. 



25 



1 . Sarkas si les hakaj te zivel adala standardoGe, savo si basutno lesqe ta 
lesqe familiaqe sastimnasqe aj baxtaqe: te oven les xaben, gada 
uraimnasqe, kher besimnasqe, medikrio aj socialo mazutipen; si les hakaj 
vi te rist5l lesqe mazutipen and-e sure bibutarimnasqe, nasvalimnasqe, 
bizoralimnasqe, phivlimnsaqe, phurimnasqe thaj and-e aver sure, kana 
xasardile lesqe xainga pokinimnasqe tela trujalimata avri lese 
mangimnas9ar. 

2. E dien thaj e chavorren si len hakaj te mazutisaven special. Sa e 
chavorre, te oven biande prandime ja biprandime dades9rta dia9ar, si len 
ikano socalo rakhipen. 



26 



Sarkas si les hakaj pal-o siklopen ta i edukacia, save si dine bi lovenqo, 
sadorres and-i strautni aj bazutni skola. Edukacia stratutni si dutisardi. 
Texnikano ta profesionalo siklaripen mangel buxlardo bute manusenqe; o 
oprutno siklopen si te ovel putardo savorre manusenqe barabarimnas9e ta 
numaj p-i baza lenqe astimnasqi. 

O res edukaciaqoro si te luludol losales o manusikano personalipen thaj te 
zorardol i pativ karing-e manuskane hakaja ta bazutne mestimata. Isi te 
spidel o halaripen, i tolerfncia ta o amalipen maskar savorre nfcie, racialo 



aj religialo grupe; vipalchande si te zamavel e aktivimata e Unisarde 
Themenqere vas-o dikaripen e achimnasqo. 

E dades aj e dia si len o angluno hakaj te alosaren savi adukacia si te del 
pes lenqe chaven. 

1 . Sarkas si les hakaj te del vast aj pikho mestes and-o kulturalo zivipen e 
khetanimnasqo, te losanol e manusikane kreaci6ar thaj te lei kotor e 
zantrimnasqe progresosGar ta lesqe animata. 

2. Sarkas si les hakaj te oven rakhle moral aj material lesqe interese, save 
thavden kotar savorri zantrimnasqi, literaturaqi ja aver kreacia lesqe 
godaqi ja vastenqi. 

Sarkas si les hakaj te ovel and-i lumia asavi socialo ta maskarthemutni sistema, 
anda savi saj realisaven total e hakaja ta mestimata sar dine anda akaja 
Deklaracia. 

1 . Sarkas si les duta karing-o khetanipen anda savo ov saj te resel o mesto 
aj sasto zamavipen pe personalimnasqo. 

2. And-i realizacia pe hakajenqi ta mestimatenqi, sarkon si te ovel limitisardo 
numaj pal-i decizia e kanonesqi thaj numaj odobor te prinzardon aj te 
respektisaven e averenqe hakaja ta mestimata; avec limite saj te thavden 
numaj kotar-e bixoxavne mangimata e moralaqe, e publikone achimnasqe 
thaj e generalone lachimnasqe jekhe demokratikone dostimnasQe. 

3. Akala hakaja ta mestimata nasti nisar te realisaven mamuj-e resa ta 
principe e Unisarde Themenqere. 

Khanc akala Deklarfcia nasti te interpretisavel sar dispozecia savi mukhel. Them, 
grupa ja zenes te stratisarel varesavo aktivipen ja te kerel vareso mangindor te 
ustavel ja phagel e hakaja ta mestimata, save si dine avri akate. 



